kardosdrur/scandi-wiki huggingface dataset:
Reishin Kawai

Reishin (Munenori Toshio) Kawai (28. februar 1931 i Yasugi, Shimane, Japan – 26. januar 2010 i São Paulo, Brasilien) var 8. dan, en internationalt anerkendt aikido-mester – og en af de få tilbageværende, der havde trænet under Morihei Ueshiba selv. 

I barneårene var hans helbred skrøbeligt, hvilket han imødegik ved at modtage akupunkturbehandlinger - og ved at træne sumo-brydning og kenjutsu. Som ung var han uchi-deshi gennem 7 år hos Torataro Saito, som underviste ham i orientalsk medicin og i Daito-ryu Aikijujutsu samt i Ueshiba-ryu (!) Aiki-Budo. Teknisk betød det, at Kawais basis var old school, på linje med Gozo Shiodas (Yoshinkan) og Morihiro Saitos (Iwama).

Herefter uddannede han sig til læge indenfor orientalsk medicin ved Tsukushoku Universitetet under Michimasa Nishizawa. Kawai blev sidenhen lektor i almen akupunktur og moxa-metode ved Tsukushoku Universitetets Fakultet for Orientalsk Medicin. Samtidig videreførte og opdaterede han sine Aikijujutsu-studier ved at træne nogle år i den senere Aikikai Hombu Dojo - hvor han primært fulgte Morihei Ueshiba og Kisshomaru Ueshibas træning, samt Morihiro Saitos undervisning om søndagen - inden han i 1955 udvandrede til Brasilien og åbnede en praksis dér. Efter seks år tog han orlov fra sin praksis og på træningsophold i Aikijujutsu og Aikido hos Aritoshi Murashige, som opfordrede ham til at åbne en dojo i Brasilien - hvilket Kawai derefter gjorde.

I 1963 fik han overrakt sit Shihan-diplom (officiel godkendelse som aikido-lærer på mesterniveau) af Morihei Ueshiba som anerkendelse af hans høje tekniske standard og hans formidling af Aikido - som han fortsatte med at udbrede til hele Sydamerika. Fra 1976 til 1984 var han vicepræsident for The International Aikido Federation (IAF) og blev derefter generaldirektør for Det Sydamerikanske Aikido-Forbund og repræsentant for Aikikai Hombu Dojo i Sydamerika. Stilmæssigt var Kawai og hans elever hele livet orienteret loyalt mod Hombu Dojo i Tokyo.

Han giftede sig i Brasilien med Leticia Okubo og fik to døtre, Cristina og Lilba Okubo Kawai og to børnebørn, Lariza og Matias.

Hans nærmeste og mest fremtrædende uchi-deshi, Victor Manuel Merea Ortega, 6. dan, har grundlagt klubben Reishin Dojo i Odense.

Eksterne henvisninger 

Aikidoudøvere
Sportsfolk fra Japan
Sønderskov Hovedgård

Sønderskov Herregård er en herregård beliggende i Folding Sogn sydøst for Brørup. Den huser Vejen Kommunes egnsmuseum Museet på Sønderskov.

Sønderskov hørte i middelalderen til Ribe domkapitel. Thomas Juel opførte den nuværende hovedbygning og anlagde det store voldsted i 1620. En senere ejer var Frederik Christian Otto Wedel-Jarlsberg. Med tiden forfaldt hovedgården og det meste af jorden blev solgt fra. På et tidspunkt var Sønderskov, på trods af fredning, tæt på at blive nedrevet. Det blev forhindret ved Helge Kragelunds køb af bygningerne i 1986. Over det næste par år gennemgik Sønderskov en omfattende restaurering og modtog i 1992 Europa Nostra-prisen. Samme år blev Sønderskov åbnet som statsanerkendt museum for Brørup, Vejen og Holsted kommuner. Efter kommunesammenlægningen har museet fået kulturhistorisk ansvar for hele den nye Vejen Kommune.

I museets forhal står den 2 meter høje og 3 tons tunge Maltsten fra omkring 800-tallet, der i 1987 blev fundet i nærheden af et gammelt vadested ved Kongeåen.

Litteratur

Eksterne henvisninger
 Museet på Sønderskov
 Beskrivelse på RibeWiki
 Visitvejen 

Bygninger, konstruktioner og anlæg i Vejen Kommune
Herregårde i Ribe Amt
Fredede slotte og herregårde i Danmark
Grækenland i Eurovision Song Contest

Grækenland har deltaget i Eurovision Song Contest siden 1974, med enkelte afbrydelser undervejs. Landet har vundet en enkelt gang, i 2005 med sangen "My Number One" sunget af Helena Paparizou.

Indtil 2001 var den bedste græske placering i Eurovision en femteplads, som blev opnået to gange, i 1977 og 1992. Pladsen blev dog overgået i 2001, hvor duoen Antique (med Helena Paparizou) opnåede en tredjeplads for nummeret "Die For You". Siden 2004 har landet været i top 10 hvert år, med undtagelse af 2012.

Repræsentant 
Nøgle

Pointstatistik

12 point til og fra

Alle point givet til og fra (1974-2023) 
Kun point i finalerne er talt med

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Eurovision Song Contest
Grundvandsmagasin

Et grundvandsmagasin / grundvandsreservoir / akvifer er et vandmættet lag – oftest sand, grus eller kalk – hvorfra der via boringer kan indvindes grundvand til vandforsyning.

I Danmark skelnes mellem det primære grundvandsmagasin der er et ofte dybereliggende grundvandsmagasin, hvorfra der kan hentes drikkevand og sekundære grundvandsmagasiner der ofte er højereliggende grundvandsmagasiner uden væsentlige indvindingsmæssige interesser.

Kvaliteten af grundvandsmagasinet måles bl.a. i transmissiviteten.

Frie, spændte og artesiske magasiner 
 Et frit magasin er et magasin, hvor kun en del af de vandførende lag er vandfyldte. Frie magasiner kan være dækket af vandstandsende lag (akvitard) eller være helt ubeskyttede. Et typisk eksempel på det sidste er en sandstrand. Frie magasiner uden dæklag er ofte meget sårbare over for nedtrængende forurening. Hvor sådanne magasiner findes, er det almindeligt at finde nitrat i grundvandet, selv i relativt stor dybde.

 Et spændt magasin er et grundvandsmagasin dækket af vandstandsende lag (akvitard), hvor de vandførende lag er helt vandfyldte og hvor grundvandsspejlet (grundvandspotentialet) står højere end oversiden af magasinet.

 Et artesisk magasin er et spændt magasin, hvor grundvandsspejlet står højere end terrænoverfladen. Sådanne steder vil grundvandet komme ud af jorden som kildevæld. Navnet stammer fra den historiske provins Artois i Frankrig, hvor mange artesiske boringer blev boret af karteusermunke siden den tidlige middelalder.

Eksterne kilder/henvisninger 

 Grundvandsmagasiner  på vandetsvej.dk
 Hvad er grundvandsmagasiner?  - afsnit på siden Vandets kredsløb på geus.dk
 Kortlægning af grundvandsmagasinerne  geus.dk

Hydrogeologi
Serbien i Eurovision Song Contest

Serbien debuterede og vandt i 2007 i Eurovision Song Contest, men har deltaget som en del af Jugoslavien i 1961 til 1991. De vandt med sangen Molitva sunget af Marija Serifović.

Repræsentant 
Nøgle

Deltagelse som en del af Jugoslavien

Pointstatistik 

NOTE:Der er ikke medregnet point fra semifinalerne.

12 point til og fra

Alle point til og fra (2007-2023)

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
New Zealands fodboldlandshold

New Zealands fodboldlandshold er det nationale fodboldhold i New Zealand. Det administreres af forbundet New Zealand Football.

Holdet har en enkelt gang kvalificeret sig til en VM-slutrunde. Det skete i 1982 i Spanien, hvor det dog tabte de tre kampe i det indledende gruppespil. Da New Zealands liga sammenlignet med andre landes har et lavere niveau, vælger mange talentfulde new zealændere at spille i udlandet. Valget falder tit på Europa, USA og Australien.

Tidligere plejede New Zealand at kæmpe med det australske fodboldlandshold om førstepladsen i turneringer arrangeret af Oceania Football Confederation. Det vil dog ikke længere være tilfældet, da Australien i 2006 blev medlem af Asian Football Confederation. New Zealand har vundet OFC Nations Cup tre gange (1973, 1998 og 2002).

Ekstern henvisning 
 NZ Soccer

Fodboldlandshold i Oceanien
Fodbold i New Zealand
Karen Roe

Karen Roe er en fiktiv person fra tv-serien One Tree Hill. Hun spilles af den amerikanske skuespillerinde Moira Kelly. Karen er sammen med hendes eks-kæreste fra gymnasiet, Dan Scott, mor til Lucas Scott. Hun har en lille datter, Lily Roe Scott, sammen med Keith Scott, Dans bror.

Eksterne henvisninger 
 

Personer i One Tree Hill
Walter og Carlo - yes, det er far

Walter og Carlo – yes, det er far er en dansk komediefilm fra 1986, instrueret af John Hilbard og med Jarl Friis-Mikkelsen og Ole Stephensen i rollerne som Walter og Carlo. Det er den anden film i Walter og Carlo-serien.

Handling 
Den pæne Walter og hans brovtende ven Carlo, som man har mødt i "Walter og Carlo - op på fars hat" (1985), er her på nye eventyr. Denne gang rodes de ind i en affære om fattige folkepensionister, der smugler kaffe fra Sverige til Danmark.

Referencer

Eksterne Henvisninger 

Yes, det er far
Danske film fra 1986
Film instrueret af John Hilbard
Jason Mraz

Jason Thomas Mraz (født 23. juni 1977 i Mechanicsville, Virginia, USA) er en amerikansk singer-songwriter. 

Mraz brød igennem med singlen The Remedy (I Won't Worry) i 2002, der hurtigt kom på de amerikanske Billboard-hitlister og blev powerplay på MTV og VH1. Debutalbummet Waiting for My Rocket to Come udkom samme år og fik platin af RIAA i juli 2004. Albummet nåede andenpladsen på Billboard-listen. Opfølgeren, Mr. A-Z, udkom i 2005 og kom på femtepladsen. Singlen I'm Yours fra 2008, var forløberen for albummet We Sing. We Dance. We Steal Things.

Han er inspireret af flere musikalske stilarter, bl.a. pop, rock, folk, country, jazz og hip hop, og har optrådt med navne som Rolling Stones, Bob Dylan, Dave Matthews Band, James Blunt, Gavin DeGraw, Alanis Morissette, James Morrison og Jewel.

Jason Mraz har spillet flere gange i Danmark, senest skt. Hans aften og på hans egen fødselsdag den 23. juni 2009 i Falconer Theateret til en fuldkommen udsolgt koncert.

Udover musikken ernærer Mraz sig som avocadodyrker i California. Han er råkost-veganer, hvilket vil sige, at han kun spiser mad, der ikke er kogt og forarbejdet.

Desuden bør det nævnes, at Jason Mraz næsten altid bærer en form for hat, når han viser sig offentligt.

Jason Mraz: om musikken 
Jeg er taknemlig for at have musikken i mit liv. Min mor var den første person som fik mig til at interessere mig for det. Hun sad med mig ved et klaver, hjalp mig med at sætte fingrene rigtigt og sanse de rigtige akkorder, og vi spille  chopsticks igen og igen og igen. Min stedfar, en fantastisk trommeslager, gav mig et lille trommesæt til min 10-års fødselsdag. Den gave lærte mig de væsentlige rock/rap-beat. Selvom jeg aldrig forfulgte musik som en karriere, introducerede de få musikalske øjeblikke mig til en organiseret og udtryksfuld måde at være på, som senere fremførte i venskaber og akademikere, forbedrede min holdning og den samlede præstation i skolen.

Jeg er så taknemmelig for de mange, mange fantastiske musiklærere i de offentlige skoler, der holdt mig indskrevet på styrken i at kunne udtrykke sig og i gruppedeltagelse. Jeg er taknemmelig for den ekstraordinære undervisning af lyd og mulighed for at spille, når den alder var mest hensigtsmæssigt for at spille.

Diskografi 

Waiting for My Rocket to Come (2002)
Mr. A–Z (2005)
We Sing. We Dance. We Steal Things. (2008)
Love Is a Four Letter Word (2012)
Yes! (2014)
Know. (2018)
Look for the Good (2020)

Eksterne henvisninger 

 
 

 
Sangere fra USA
Musikere fra USA
Brad Guzan

Brad Edwin Guzan (født 9. september 1984 i Evergreen Park, Illinois, USA) er en amerikansk fodboldspiller, som spiller for Atlanta United. Han har tiligere spillet mange år i England hos Aston Villa, Middlesbrough og Hull.

Guzan har (pr. april 2018) spillet 58 kampe for USA's landshold, som han debuterede for i 2006.

Eksterne henvisninger 

Fodboldspillere fra USA
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Aston Villa F.C.
Fodboldspillere fra CD Chivas USA
Maglehøj (Frederiksværk)

Maglehøj (Frederiksværk) er en gravhøj fra oldtiden 35 m i diameter og 5,5 m høj. Den er funderet på en kæmpebakke af sidste istids moræneler som er formet af efteristidens vinderosion og i mindre målestok af grusgravning. Toppunktet på højen er 70 m over havet.

Gravhøjen er opbygget af græstørv fra et temmelig stort område med frugtbar jord.

Selve gravhøjen er tydeligt kuppelformet med en smal fodsti og to dybere spor som alle fører til toppen, hvorfra der er en flot panoramaudsigt over Frederiksværk, Arrenæs, Arresø og mod Hillerød. Mod syd er det muligt i klart vejr at se tårnene på Roskilde Domkirke. I 1980´erne blev gravhøjene ryddet for træer og buske, men siden er de groet til igen. I vinteren/foråret 2009 har Halsnæs Kommune og Naturstyrelsen – Nordsjælland taget fat på at synliggøre højene igen. Vegetation skal årligt beskæres for at vedligeholde et lavt vegetationsdække. Det skal sørge for at jorden ikke forsvinder ved regn og blæst. På toppen står et postament, en cirka 1,5 m høj murstensblok med bronzeplade på siden.

Få meter sydvest for Maglehøj ligger Lille Maglehøj: 20 m i diameter og 3,5 m høj.
Den plejes også lejlighedsvis af kommunens tekniske afdeling.

Gravhøje i Danmark
Frederiksværk
Halsnæs Kommunes geografi
Mirage (fly)

Dassault Aviations Miragefly (: luftspejling) er en række af franske overlydskampfly. Flyene har i forskellige versioner udgjort grundstammen i Frankrigs luftvåben Armée de l'Air fra midten af 1950'erne til i dag, samt været en eksportsucces. Flyet er primært kendt på grund af sit markante deltavingedesign.    

I Mirage-serien indgår bl.a. følgende fly:

 Dassault Mirage III – 2. generations jetjager. 
 Dassault Mirage IIIV – opgivet VTOL-jagerfly.
 Dassault Mirage IV – strategisk bombefly med kernevåben.
 Dassault Mirage 5 – Mirage III med længere rækkevidde.  
 Dassault Mirage 2000 – 4. generations jetjager.
 Dassault Mirage 4000 – opgivet tomotoret Mirage 2000.
 Dassault Mirage F1 – 3. generations jetjager/jagerbomber.
 Dassault Mirage G – opgivet jagerfly med variabel pilgeometri.
 IAI Kfir – israelsk Mirage 5 med amerikansk General Electric J79-motor.
 

Kampfly
Dassault-fly
1-motors jetfly
2-motors jetfly
Korsør Biograf Teater

Korsør Biograf Teater er en biograf i Korsør. Den blev indviet 30. januar 1907 og er verdens ældste uændrede biograf.

Den blev drevet som almindelig biograf frem til 1992. Herefter overtog en gruppe på 35 frivillige driften.
Guinness Rekordbog havde indtil 2008 registreret biografen Kino Pionier i Stettin i Polen som den ældste, men den er knapt 1 år yngre end biografen i Korsør. Nyheden om at biografen officielt er verdens ældste, ramte dagens aviser den 6. august 2008. I 2019 blev biografen renoveret.

Referencer 

Biografer i Danmark
Biograf Teater
Etableret i 1907
Kultur i Korsør
Dassault Mirage IV

Dassault Mirage IV (: luftspejling) er et supersonisk fransk bombefly. I starten af 1950'erne stod Armée de l'air (Frankrigs luftvåben) med et akut behov for et strategisk bombefly, der kunne medføre kernevåben. Flyet skulle kunne flyve med supersonisk hastighed.

Da det ville tage mange år at udvikle et helt nyt fly, valgte man, som en slags nødløsning, at basere det nye bombefly på et design, som til forveksling ligner den kendte Mirage III jager. 

Udviklingen af flyet, som skulle have to motorer, startede i 1957 og første flyvning var i 1957. Flyet tilgik Armée de l'Air i operativ tjeneste i 1964.

En del Mirage IV blev også ombygget/bygget, så de kunne udføre strategiske rekognosceringsopgaver fra stor højde i høj fart. 

Flyet var egentlig tænkt som en nødløsning, som kun skulle flyve i en begrænset periode, men der kom aldrig en afløser. Flyet udgik af aktiv tjeneste i 2005.

 

Bombefly
Dassault-fly
2-motors jetfly
Ærø Friskole

Ærø Friskole er en friskole i Ærøskøbing, Ærø Kommune. Den blev oprettet i 2007, efter nedlæggelsen af Ærøskøbing Skole. I det første skoleår, 07/08 havde friskolen 45 elever.

Eksterne henvisninger
 Ærø Friskoles hjemmeside

Friskoler i Danmark
Friskole
Etableret i 2007
GEUS

GEUS – De Nationale Geologiske Undersøgelser for Danmark og Grønland er en dansk uafhængig forsknings- og konsulentinstitution indenfor miljøgeologi, vandressourcer, energi og mineralske råstoffer. GEUS er det største samlede forskningsmiljø på det geologiske område i Danmark, beskæftiger 295 ansatte og omsætter for 218 mio. kr. Institutionen udfører dataindsamlinger og opbevaring, forskning, rådgivning og kommunikation for at kunne udnytte og beskytte de naturlige geologiske ressourcer i Danmark, Grønland og Færøerne. Organisationen hed tidligere Danmarks og Grønlands Geologiske Undersøgelse (GEUS).

GEUS hører under Klima- og Energiministeriet og er en del af Geocenter Danmark, der også omfatter de geologiske institutter ved Aarhus Universitet og Københavns Universitet.

GEUS har lovfæstede opgaver omkring databankvirksomhed, grundvand, drikkevand, olie og naturgas og mineralske råstoffer. Den gennemfører også videnskabelige undersøgelser og rådgiver den offentlige såvel som den private sektor, nationalt og internationalt. Institutionen har betydelige opgaver indenfor olie/gas sektoren, mineralske råstoffer, vandforsyning, forureningsundersøgelser, miljø- og klimahistorie og anlægsarbejder.

GEUS formidler oplysninger om de geologiske forhold og om de videnskabelige resultater af institutionens virksomhed til offentligheden såvel som til den videnskabelige verden. Dette sker ved udsendelse af geologiske kort og rapporter og udgivelse af afhandlinger i internationale tidsskrifter såvel som i institutionens egne udgivelsesserier.

Administrerende direktør er Flemming Larsen.

Historie 
GEUS opstod i 1995 som en fusion af Danmarks Geologiske Undersøgelse (DGU), der var oprettet i 1888 til at gennemføre en geologisk kortlægning af Danmark, og Grønlands Geologiske Undersøgelse (GGU), der var oprettet 1946.

GEUS Grønland 
GEUS har et højt aktivitetsniveau, hvad angår feltundersøgelser i og omkring Grønland. Ca. 90 af GEUS videnskabelige og tekniske medarbejdere beskæftiger sig med opgaver i relation til Grønland. GEUS feltaktiviteter er bl.a. geologisk og geofysisk kortlægning, mineralefterforskning, oliegeologi, maringeologi, klima- og miljøforskning samt glaciologi. GEUS har bistået Råstofdirektoratet, Grønland i geologiske spørgsmål i sagsbehandlingen med koncessionerede selskabers aktiviteter i Grønland samt arealberegninger i forbindelse med nye koncessionstildelinger på mineralområdet.

Direktører for DGU og GEUS 
 1888-1894 Frederik Johnstrup
 1895-1913 Louis le Maire
 1913-1937 Victor Madsen
 1937-1965 Hilmar Ødum
 1965-1983 Ole Berthelsen
 1983-1984 Niels Østergaard
 1984-1990 Hans Henrik Scheibel Nielsen
 1990-1998 Ole Winther Christensen
 1998-2007 Martin Ghisler
 2007-2016 Johnny Fredericia
 2016- Flemming Larsen

Eksterne henvisninger 
 GEUS hjemmeside (kilde) 
 Download Geocenters tidsskrifter 

Forskningsinstitutioner i Danmark
Miljø og samfund
Geologiske selskaber og institutioner
Offentlige institutioner i Grønland
Etableret i 1995
Slovenien i Eurovision Song Contest

Slovenien har deltaget i Eurovision Song Contest som selvstændig stat siden 1993. Mellem 1961 og 1991 deltog de som en del af Jugoslavien. Sloveniens bedste placering er en syvendeplads, opnået i 1995 samt i 2001. Darja Švajger har repræsenteret landet to gange, i 1995 og 1999.

I 2009 anmodede den slovenske pointoplæser Peter Poles om et minuts stilhed for Slovenien under afstemningen, fordi landet ikke havde kvalificeret sig til finalen for andet år i træk.

Repræsentant 
Nøgle

Deltagelse som en del af Jugoslavien

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (1993-2023)

Kommentatorer og jurytalsmænd

Galleri

Noter

Referencer

Eksterne henvisninger 
 Eurovision official website

 
Lande i Eurovision Song Contest
Søgård T

Trinbrættet Søgaard mellem Glumsø og Næstved, blev  åbnet 15. september 1928. Det lå ved underføringen for bivejen fra Næstved-Ringsted landevejen til Bakkegaard og anlagdes af hensyn til landsbyen Gelsted ved landevejen og de større gårde Bakkegaard og Søgaard vest for banen. Benyttelsen af trinbrættet var ret god i et par år, og rutebilen på landevejen kunne mærke kon­kurrencen fra banen. Med årene faldt benyttelsen og Søgaard trinbræt blev derfor ned­lagt samtidig med den nordlige Midtbanestrækning Frederikssund-Hvalsø-Ringsted 14. maj 1936.

Stationer på Midtbanen
Bygninger, konstruktioner og anlæg i Næstved Kommune
Nedlagte jernbanestationer i Danmark
Argentinas kvindefodboldlandshold

Argentinas kvindefodboldlandshold er det nationale fodboldhold for kvinder i Argentina. Holdet administreres af forbundet Asociación del Fútbol Argentino, og da landet ikke har nogen professionel liga, er næsten samtlige dets spillere amatører.

Kvindelandsholdet står i skyggen af mændenes, hvad angår niveau og popularitet. Til sammenligning er hockey og volleyball langt mere populært blandt argentinske kvinder, og begge sportsgrene dyrkes i professionelle ligaer.

Holdet spillede sin første kamp den 10. januar 1995 mod Ecuador. Det hidtil bedste resultat var en sejr i Sudamericano Femenino 2006.

Statistik

VM i fodbold

Olympiske lege

Copa América Femenina

Pan American Games

Aktuel trup 
Følgende spillere blev udtaget til VM i fodbold 2023 i Australien/New Zealand.

Landstræner: Germán Portanova

Referencer

Eksterne henvisninger 

Forbundets hjemmeside
FIFA profile 

Kvindefodboldlandshold
Kvindefodboldlandshold
Iljusjin Il-86

Iljusjin Il-86 (NATO-rapporteringsnavn "Camber"), er et russisk passagerfly og Ruslands (dengang Sovjetunionens) første wide-body passagerfly. Flyet blev udviklet af flyvirksomheden Iljusjin, (grundlagt af flykontruktør Sergej Vladimirovich Iljushin i 1934) i 1970'erne og produceret i 1970'erne og 1980'erne.

Baggrund 
Da Vesten i slutningen af 1960'erne udviklede nye slags former for passagerfly, var det vigtigt for Sovjetunionen at følge med udviklingen. Tupolev gik i gang med at udvikle overlydsflyet Tu-144, som svar på Concorden. Da Tupolev var i gang med denne udvikling, var det klart, at Iljusjin var næsten frigjort for arbejde, men fik i stedet for opgaven med designet af højkapacitetsfly, da man i USA havde udviklet Boeing 747 og i Europa Airbus A300. Da de to fly kom frem, havde man ikke så store fly i Sovjetunionen, og Aeroflot oplevede i 1960'erne en markant stigning af antallet af passagerer, hvilket øgede den civile lufttrafik i Sovjetisk luftrum. Det betød, at større fly var nødvendige.

I 1976 fløj Ilyushin Il-86 første gang og blev under Sommer-OL 1980 i Moskva introduceret med Aeroflot. Flyet blev især brugt af Aeroflot, LOT og Cubana.

Specifikationer 
Besætning 2 piloter, 1 flymaskinist + kabinepersonale
Max. antal passagerer 350 personer
Længde 54,94 m
Vingespænd 48,06 m
Højde 15,81 m
Vingeareal 320 m²
Motorer 4 stk. Kuznetsov NK-86 turbofanmotorer
Max. hastighed 0,82 Mach(542 knob, 1004 km/h)
Hastighed i rute 0,80 Mach(530 knob, 928 km/h)
Rækkevidde 3600 km, med en ekstralast på 40.000 kg
Flyvehøjde, i rute 11.000 km(36.000 fod)

Eksterne henvisninger 

IL-086
IL-086
IL-086
Royal Bank of Scotland

Ikke at forveksle med Bank of Scotland.

Royal Bank of Scotland (Banca Rìoghail na h-Alba på skotsk gælisk) er en bank med basis i Skotland. Banken er den største bank i Skotland og blandt de allerstørste banker i Europa. Banken blev grundlagt i 1720'erne og blev hurtigt en af Skotlands større banker.

Referencer 

Banker fra Storbritannien
Edinburgh
Etableret i 1727